Document ID: 32004D0642

TARYBOS SPRENDIMAS,
PARENGTAS BENDRU SUTARIMU SU PASIŪLYTUOJU Į KOMISIJOS PRIMININKO PAREIGAS ASMENIU
2004 m. rugsėjo 13 d.
priimantis kitų asmenų, kuriuos Taryba ketina skirti Europos Bendrijų Komisijos nariais, sąrašą
(2004/642/EB, Euratomas)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 213 straipsnio 1 dalį, su pakeitimais, padarytais 2003 m. Stojimo akto 45 straipsnio 2 dalies d punktu ir įsigaliojančiais 2004 m. lapkričio 1 d., bei Protokolo dėl Europos Sąjungos plėtros, pridedamo prie Europos Sąjungos sutarties bei Europos Bendrijų steigimo sutarčių, 4 straipsnio 1 dalimi, taip pat į Europos bendrijos steigimo sutarties 214 straipsnio 2 dalies antrąją pastraipą,
atsižvelgdama į Europos atominės energijos bendrijos steigimo sutartį, ypač į jos 126 straipsnio 1 dalį, su pakeitimais, padarytais 2003 m. Stojimo akto 45 straipsnio 2 dalies d punktu ir įsigaliojančiais 2004 m. lapkričio 1 d., bei Protokolo dėl Europos Sąjungos plėtros, pridedamo prie Europos Sąjungos sutarties bei Europos Bendrijų steigimo sutarčių, 4 straipsnio 1 dalimi, taip pat į Europos atominės energijos bendrijos steigimo sutarties 127 straipsnio 2 dalies antrąją pastraipą,
kadangi:
(1)
Laikotarpiui nuo 2004 m. lapkričio 1 d. iki 2009 m. spalio 31 d. turi būti paskirta naujos sudėties Komisija, kurią sudaro po vieną kiekvienos valstybės narės pilietį.
(2)
2004 m. birželio 29 d. valstybių ar vyriausybių vadovų sudėties Taryba pasiūlė José Manuel DURÃO BARROSO asmeniu, kurį ji ketina skirti Komisijos primininku laikotarpiui nuo 2004 m. lapkričio 1 d. iki 2009 m. spalio 31 d. (1).
(3)
Europos Parlamentas patvirtino pasiūlytąjį asmenį 2004 m. liepos 22 d. rezoliucija.
(4)
Kitų asmenų, kuriuos Taryba ketina skirti Komisijos nariais penkerių metų laikotarpiui nuo 2004 m. lapkričio 1 d. iki 2009 m. spalio 31 d., sąrašas turėtų būti priimtas bendru sutarimu su pasiūlytuoju į Komisijos pirmininko pareigas asmeniu.
(5)
Įsigaliojus Sutarčiai dėl Konstitucijos Europai, pasibaigs Komisijos nario, kurio pilietybė yra tokia pati, kaip ir būsimo Europos Sąjungos užsienio reikalų ministro - būsimo Komisijos pirmininko pavaduotojo, kadencija,
NUSPRENDĖ:
1 straipsnis
Bendru sutarimu su José Manuel DURÃO BARROSO, pasiūlytuoju asmeniu į Komisijos pirmininko pareigas, siūlomi šie asmenys, kuriuos Taryba ketina skirti Europos Bendrijų Komisijos nariais laikotarpiui nuo 2004 m. lapkričio 1 d. iki 2009 m. spalio 31 d.
Joaquín ALMUNIA AMANN
Jacques BARROT
Joe BORG
Rocco BUTTIGLIONE
Stavros DIMAS
Benita FERRERO-WALDNER
Ján FIGEĽ
Mariann FISCHER BOEL
Dalia GRYBAUSKAITĖ
Danuta HÜBNER
Siim KALLAS
László KOVÁCS
Neelie KROES
Markos KYPRIANOU
Peter MANDELSON
Charlie McCREEVY
Louis MICHEL
Janez POTOČNIK
Viviane REDING
Olli REHN
Vladimír ŠPIDLA
Ingrida UDRE
Günter VERHEUGEN
Margot WALLSTRÖM.
2 straipsnis
Sprendimas skelbiamas Europos Sąjungos oficialiajame leidinyje.
Priimta Briuselyje, 2004 m. rugsėjo 13 d.

Labels: 9
15